पूर्वी चंपारण लोकसभा सीट पहले मोतिहारी के नाम से जाना जाता था। 2008 में हुए परिसीमन के बाद मोतिहारी का नाम पूर्वी चंपारण हो गया। यह भी गौरतलब है कि प्रशासनिक ईकाई पूर्वी चंपारण जिले का मुख्या लय मोतिहारी ही है। मोतिहारी लोकसभा के तहत कुछ विधानसभा क्षेत्रों की हरेफेर के साथ पूर्वी चंपारण नाम से नयी लोकसभा सीट बनी। यह सीट परंपरागत रूप से सवर्ण आधिपत्य वाली रही है। विभूति मिश्रा और राधामोहन सिंह यहां से पांच-पांच बार निर्वाचित हुए हैं। 1952 से 1971 तक विभू‍ति मिश्र पांच बार निर्वाचित हुए थे। सवर्णों के हाथ से यह सीट निकली तो बनियों के हाथ में पहुंच गयी। प्रभावती गुप्ता और रमा देवी एक-एक बार इस सीट से निर्वाचित हुईं और दोनों कलवार बनिया थीं। इस सीट पर सवर्ण प्रभाव के कारण ही राजद के टिकट पर इस सीट से 2004 में भूमिहार अखिलेश सिंह निर्वाचित हुए थे, जो अरवल जिले के रहने वाले हैं। पिछले 2014 के चुनाव में राजद कायस्थ विनोद श्रीवास्तव को अपना उम्मीदवार बनाया था।